  Константин Вознесенских Майя Бывальцева Азьмуртлэн грантъёсъя фондэзлэн 2022-тӥ ар понна кыкетӥ вожвылъяськоназ Удмуртиысь 209 куриськонъёс келязы. Ӵектосъёсты кутон 15-тӥ южтолэзе йылпумъяськиз. Со сярысь элькун тӧролэн но кивалтэтлэн пресс-службазы ивортӥз. Оглом грант понна вожвылъяськонэ 11 сюрс 203 ӵектосъёс вуизы. Тросэзгес тазалыкен, тазалыко улонлэсь кулэлыксэ возьматонэн герӟаськемын. Озьы ик мерлыко юрттэт сётонлы, дышетон, тодос удысысь ӵектосъёслы юрттонлы бадӟымгес саклык висъязы. Вожвылъяськонлы йылпумъянъёс инвожое лэсьтозы. Вормем ӵектосъёсты 1-тӥ пӧсьтолэзьысен улонэ пыӵатыны кутскозы. 2017-тӥ арысен Азьмуртлэн грантъёсъя фондаз 121 сюрс 543 куриськонъёс вуизы. 21 сюрс 963 ӵектосъёсты быдэстыны 45 миллиард манет висъязы. Тодэ вайытом, Фонлэн 2022-тӥ ар понна нырысетӥ вожвылъяськоназ Удмуртиысь 51 ӵектосъёс вормизы.  Тегъёс: Удмуртия грантъёс Азьмуртлэнгрантъёсъяфондэз Ижкар Россия  